### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 1. februar 2023 har vedtaget Magistratens indstilling i overensstemmelse med erklæring fra Teknisk Udvalg af 16. januar 2023.

Venstres byrådsgruppe og Henry Olesen kunne tiltræde indstillingen med bemærkning om, at udfasning af mobilsug udtages.

###

Offentlig høring af nyt regulativ for hhv. husholdningsaffald og erhvervsaffald.

### Resume

De gældende regulativer for husholdningsaffald og erhvervsaffald er fra 2020. Regulativerne ønskes ændret, da den nationale handlingsplan for cirkulær økonomi angiver, at alle husholdninger og virksomheder skal sortere i 10 affaldstyper.

De væsentligste ændringer i regulativerne er:

Lovbestemt husstandsnær indsamling af affald i form af mad, papir, pap, metal, glas, plast, tekstil, mad- og drikkekartoner samt restaffald og farligt affald

Virksomheder, der har genanvendeligt affald i art og mængde som en husholdning, kan benytte kommunale ordninger for indsamling af genanvendeligt affald

Virksomheder med husholdningslignende restaffald kan benytte den kommunale ordning for restaffald

[adresse] udfases i 2039, og der etableres ikke nye anlæg.

Etablering af centralsuganlæg kræver fremover opfyldelse af Kredsløbs krav om bl.a. fastlagte affaldsblandinger, adgangsforhold og kvalitet i affaldshåndteringen

### Beslutningspunkter

Det indstilles:

At 1) Byrådet sender Regulativ for husholdningsaffald i fire ugers offentlig høring

At 2) Byrådet sender Regulativ for erhvervsaffald i fire ugers offentlig høring

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 05-12-2022

Dan Rasmussen:

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Magistratsafdelingen for Teknik og Miljøs indstilling af 14. november 2022.

Udvalg: [adresse]

Dato: 14-12-2022

Dan Rasmussen:

Fremsendes til Teknisk Udvalg til behandling i henhold til beslutning i byrådets møde den 14. december 2022.

Udvalg: Teknisk Udvalg

Dato: 16-01-2023

Dan Rasmussen: 3

Nikolai Olesen, Richardt Clausen, Paula Olsen, Bitten Overgaard og Nicolaj Kristiansen kunne tiltræde indstillingen i overensstemmelse med Magistratens anbefaling.

Henry Olesen kunne tiltræde indstillingen med bemærkning om, at udfasningen af mobilsug udtages.

Gunner Bertelsen tog forbehold.